2 priedas Sutarties projektas
PIRKIMO–PARDAVIMO SUTARTIS Nr. ________

2022 m. vasario ___d.
Vilnius

Viešosios įstaigos Vilniaus universiteto ligoninės Santaros klinikų, juridinio asmens kodas 124364561, filialas Nacionalinis vėžio centras, kodas Juridinių asmenų registre 307053706  (toliau – Pirkėjas), atstovaujamas direktoriaus Valdo Pečeliūno, veikiančio pagal filialo nuostatus, ir
 ___________________, juridinio asmens kodas ________ (toliau – Pardavėjas), atstovaujama ____________________________, veikiančio pagal ____________, toliau Pirkėjas ir Pardavėjas,
 kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis viešojo mažos vertės skelbiamos apklausos būdu „Argono dujų balionais pirkimas“, pirkimo Nr.__________, sąlygomis susitarė dėl toliau išvardytų sąlygų.

1. Sutarties dalykas
1.1. Sutarties dalykas yra argono dujų balionais (toliau – Prekė) pirkimas – pardavimas, kurių kaina ir kiekis nurodyta Sutarties 1 priede.
1.1.1. Prekė turi būti nauja, nenaudota. Prekės kokybė turi atitikti tai Prekei taikomus kokybės reikalavimus;
1.1.2. Prekė pristatoma Pirkėjui supakuota ir sukomplektuota, kartu su visais būtinais reikmenimis ir Prekės kokybę patvirtinančiais dokumentais.
1.2. [bookmark: _Ref390180616]Prekė turi būti pristatyta Pardavėjo transportu ir lėšomis per 5 darbo dienas nuo užsakymo pateikimo elektroninėmis priemonėmis Pirkėjui adresu Santariškių g. 1, Vilnius;
1.2.1. Pardavėjas pristatytą Prekę perduoda Pirkėjui, o Pirkėjas ją priima. Pristačius Prekę, Pirkėjas kartu su Pardavėju įsipareigoja patikrinti Prekės kokybę ir komplektiškumą bei pasirašyti Prekės perdavimo-priėmimo aktą, kuriame pažymimi trūkumai ar pažeidimai, jei tokie nustatyti.
1.3. Šalys susitaria, kad Prekės pristatymo terminas yra esminė Sutarties sąlyga.
1.4. Pardavėjas įsipareigoja tiekti Pirkėjui Sutarties 1 priede nurodytą Prekę, Pirkėjas įsipareigoja priimti tvarkingą ir kokybišką Prekę ir sumokėti Pardavėjui Sutartyje numatytą kainą Sutartyje numatytomis sąlygomis ir terminais.
1.5. Prekei Pardavėjas suteikia [___] mėnesių garantiją, skaičiuojamą nuo Prekės perdavimo-priėmimo akto pasirašymo dienos. 

2. [bookmark: _Toc525049608][bookmark: _Toc525049720][bookmark: _Toc525049830]Sutarties galiojimas

2.1. Sutartis įsigalioja nuo vėliausios parašo datos ir galioja iki visiško Šalių įsipareigojimų įvykdymo, bet ne ilgiau kaip 12 mėnesių. 
2.2. Sutartis abipusiu rašytiniu susitarimu gali būti pratęsta iki 12 mėnesių laikotarpiui kaskart, tačiau sutarties galiojimas, atsižvelgiant į visus galimus pratęsimus, negali būti ilgesnis kaip 36 mėnesiai. Susitarimai yra neatsiejama šios Sutarties dalis.
2.3. Sutarties galiojimo pabaiga neturės įtakos sutarties pagrindu atsiradusioms prievolėms, kurios pagal savo prigimtį ir esmę lieka galioti ir toliau po sutarties pasibaigimo.

3. Sutarties kaina ir mokėjimo sąlygos

3.1. Pradinės Sutarties vertė yra ______________ eurų [suma skaičiais ir žodžiais] be pridėtinės vertės mokesčiu (toliau – PVM),.
3.2. Sutarties kaina yra lygi pradinei Sutarties vertei ir yra ______________ eurų [suma skaičiais ir žodžiais] be PVM, PVM sudaro________ eurų [suma skaičiais ir žodžiais], viso ________ eurų [suma skaičiais ir žodžiais] su PVM.
3.3. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuoto įkainio kainodara. Prekės perkamos pagal Pirkėjo poreikį pateikiant užsakymus. Pirkėjas neįsipareigoja išpirkti visos Pradinės sutarties vertės. Atskiru raštišku Šalių susitarimu 3.2. punkte nurodyta Sutarties kaina pradiniu ir Sutarties pratęsimo laikotarpiu gali būti padidinta, bet ne daugiau kaip 30 % (trisdešimt procentų) kasmet.
3.4. [bookmark: _Toc525049609][bookmark: _Toc525049721][bookmark: _Toc525049831]Prekių įkainis ir Sutarties kaina gali būti keičiami pasikeitus PVM tarifui ir dėl kitų mokesčių pasikeitimo, bendro kainų lygio kitimo, metinės infliacijos / defliacijos. Naujas PVM tarifas ir prekės įkainis taikomas visoms po oficialaus naujo PVM tarifo įsigaliojimo ar įkainio perskaičiavimo momento pristatomoms Prekėms.
3.5. Prekių įkainio ir Sutarties kainos perskaičiavimas dėl kitų mokesčių pasikeitimo, bendro kainų lygio kitimo, metinės infliacijos / defliacijos: 
3.5.1. jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros duomenimis (duomenų šaltinis – https://osp.stat.gov.lt/statistiniu-rodikliu-analize?hash=eb3e825c-f627-4dcc-858d-7c5cf7b46bf9#/ Pagrindiniai Lietuvos Respublikos rodikliai), buvo didesnė nei 10 proc. arba mažesnė nei –10 proc. (t. y. įvyksta nurodyto procento defliacija). 
3.5.2. Sutarties fiksuoti įkainiai perskaičiuojami pagal žemiau pateiktą formulę: 
, kur
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainiai (Eur be PVM)
k – Pagal vartotojų kainų indeksą apskaičiuotas Vartojimo Prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo Prekių indeksas.
Indpradžia – laikotarpio pradžios datos (mėnesio) vartojimo Prekių indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
3.5.3. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
3.5.4. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal Sutarties 3.5 punktą dienos).
[bookmark: _Hlk68254630]3.6. Šalis, inicijuojanti Sutarties įkainių perskaičiavimą, informuoja kitą Šalį raštu apie pageidavimą perskaičiuoti įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties įkainius, egzistavimą.
3.7. Įkainių perskaičiavimas taikomas tik tai Prekių daliai, kuri Pirkėjo dar nebuvo apmokėta. Už Prekes, pateiktas iki susitarimo dėl įkainių perskaičiavimo pasirašymo dienos, Pirkėjas apmoka, taikant iki tol galiojusius Prekių įkainius, o už Prekes, užsakytas po susitarimo pasirašymo dienos, Pardavėjui bus apmokama, taikant naujus įkainius.
3.8. Įkainių perskaičiavimas įforminamas atskiru rašytiniu Šalių susitarimu, kuris tampa neatskiriama Sutarties dalimi.
3.9. Mokėjimai atliekami tokia tvarka:
3.9.1. Pardavėjas PVM sąskaitas faktūras (toliau Sąskaitas) teikia Pirkėjui savo sąskaita, naudodamasis Sąskaitų administravimo bendrąja informacine sistema  (toliau – SABIS). Jeigu Pardavėjas nepateikia Sąskaitos SABIS priemonėmis, Pirkėjas turi teisę neatlikti mokėjimo;
3.9.2. už kokybiškas, techninės specifikacijos reikalavimus atitinkančias ir priimtas Prekes Pirkėjas atsiskaitys per 30 (trisdešimt) kalendorinių dienų nuo darbų akto pasirašymo ir Sąskaitos gavimo dienos. Pardavėjo pateikiama Sąskaita turi atitikti Lietuvos Respublikos pridėtinės vertės mokesčio įstatymo reikalavimus ir būti tiksli. Sąskaitoje Pardavėjas privalomai turi nurodyti Sutarties numerį, atsiskaitymo terminą ir kitus privalomus rekvizitus. Sąskaitoje kainos turi būti nurodomos su tiek skaičių po kablelio, kiek pateikiama Sutarties 1 priede. Pirkėjas turi teisę sustabdyti atsiskaitymą, jeigu Sąskaitoje nurodyta neteisinga kaina, nenurodytas Sutarties numeris, data ir (ar) apmokėjimo terminas, kol Sąskaitos netikslumai bus ištaisyti. Pirkėjas informuoja Pardavėją apie esančius netikslumus. Pardavėjas, ištaisęs netikslumus, pateikia Pirkėjui tikslią (tinkamą) Sąskaitą naudodamasis SABIS priemonėmis;
3.9.3. apmokėjimas laikomas įvykdytu, kai pinigai patenka į Pardavėjo sąskaitą.
3.10. Prekių įkainiai per visą Sutarties galiojimo laiką yra pastovūs ir negali būti keičiami, išskyrus šios Sutarties 3.4 ir 3.5 punktuose nurodytais atvejais.

4. Šalių atsakomybė
4.1. [bookmark: _Hlk190866765]Neatlikus apmokėjimo nustatytais terminais, Pardavėjo pareikalavimu Pirkėjas privalo sumokėti Pardavėjui už kiekvieną uždelstą dieną 0,03 % (trijų šimtųjų procento) delspinigių nuo laiku neapmokėtos sumos.
4.2. Jei Pardavėjas nevykdo savo įsipareigojimų nustatytu terminu, Pirkėjas skaičiuoja 0,03 % (trijų šimtųjų procento) dydžio delspinigius nuo laiku nepristatytos Prekės kainos už kiekvieną termino praleidimo dieną.
4.3. Sutarties įvykdymo užtikrinimas – netesybos 10 % (dešimt procentų) pradinės Sutarties vertės.
4.4. Jei Pardavėjas Sutarties galiojimo metu atsisako pristatyti Pirkėjui Prekę pagal Sutarties sąlygas ir dėl šios priežasties Pirkėjas priverstas nutraukti Sutartį, Pardavėjas moka Pirkėjui netesybas 10 % (dešimt procentų) pradinės Sutarties vertės.
4.5. Netinkamu prisiimtų įsipareigojimų vykdymu ir atitinkamai esminiu Sutarties pažeidimu, suteikiančiu Pirkėjui teisę savo pasirinkimu taikyti Sutarties sąlygose numatytus veiksmus, įskaitant vienašalį Sutarties nutraukimą, yra laikoma:
4.5.1. kai parduota Prekė neatitinka Sutartyje ir viešojo pirkimo konkurso sąlygose nustatytų kokybės reikalavimų ir trūkumų neįmanoma pašalinti per protingą ir Pirkėjui priimtiną terminą;
4.5.2. jei paaiškėja, kad Pardavėjas apie Prekės kokybės ir / arba asortimento atitiktį Pirkėjo nustatytiems reikalavimams pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
4.5.3. kai Pardavėjas nurodytu terminu Prekės nepristatė arba visai nutraukė Prekės pardavimą; 
4.5.4. Lietuvos Respublikos viešųjų pirkimų įstatymo 90 str. 1 d. nurodytos aplinkybės;
4.5.5. jei Pardavėjas nepaisydamas raštiško Pirkėjo įspėjimo, vengia vykdyti Sutartimi prisiimtas pareigas ir nereaguoja į Pirkėjo priminimus ir įspėjimus apie Sutarties sąlygų vykdymo būtinumą. 
4.6. Pirkėjas turi teisę vienašališkai nutraukti Sutartį, prieš 10 (dešimt) kalendorinių dienų raštu pranešęs apie tai Pardavėjui, jeigu Pardavėjas netinkamai vykdo savo įsipareigojimus arba vykdo juos kitomis sąlygomis, negu numatyta Sutartyje.
4.7. Jeigu Pirkėjas nutraukia Sutartį joje numatytais pagrindais, Pirkėjas, raštu įspėjęs Pardavėją, reikalauja iš Pardavėjo sumokėti netesybas, 10 % (dešimt procentų) pradinės Sutarties vertės ir atlyginti tiesioginius nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, netesybų suma įskaitoma į nuostolių atlyginimą.
4.8. Sutarties pagrindu Šalies privalomos mokėti netesybos turi būti sumokėtos per 10 (dešimt) kalendorinių dienų nuo joms apmokėti išrašytos sąskaitos faktūros ar kito dokumento, kuriame pateikiamas reikalavimas sumokėti netesybas, pateikimo kitai Šaliai dienos. Sutarties pagrindu Šalies privalomi atlyginti nuostoliai turi būti apmokėti per 10 (dešimt) kalendorinių dienų nuo rašytinės pretenzijos gavimo dienos.
4.9. Delspinigių sumokėjimas neatleidžia Šalies nuo Sutarties nuostatų tinkamo vykdymo.

5. [bookmark: _Toc525049610][bookmark: _Toc525049722][bookmark: _Toc525049832]Susirašinėjimas
5.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), toliau nurodytais adresais, ar kitais adresais, kuriuos nurodė Šalys:
5.1.1. Asmenys, atsakingi už Sutarties vykdymą:
	
	Užsakovo atstovai
	Paslaugų teikėjo atstovai

	Pareigos,
Vardas, pavardė
	Infrastruktūros ir ūkio skyriaus vyresnioji specialistė Julija Čekauskienė
	

	Telefonas
	+370 5 278 6811
	

	El. paštas
	julija.cekauskiene@nvc.santa.lt
	


5.1.2. Pirkėjo vadovo paskirti asmenys, atsakingi už Sutarties ir pakeitimų paskelbimą pagal Viešųjų pirkimų įstatymo 86 str. 9 d. nuostatas Viešųjų pirkimų skyriaus vyriausiasis specialistas Liutauras Barila.	
5.1.3. Pardavėjo ir Pirkėjo vienas kitam siunčiami pranešimai turi būti raštiški ir siunčiami šios sutarties 5.1.2 punkte ir 11 skyriuje nurodytais adresais.
5.2. Jei pasikeičia Šalies adresas ir (ar) kiti duomenys, Šalis turi informuoti kitą Šalį apie tai pranešdama ne vėliau, kaip per 2 (dvi) darbo dienas. Jei Šaliai nepavyksta laikytis šių reikalavimų, ji neturi teisės į pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

6. Pardavėjo teisė pasitelkti trečiuosius asmenis (subtiekimas), jungtinė veikla (jei taikoma)
6.1. Pardavėjas sutartinių įsipareigojimų vykdymui pasitelkia šiuos subtiekėjus [___], (nurodoma tuo metu žinomų subtiekėjų pavadinimus, kontaktinius duomenis ir jų atstovus). Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
6.2. Pardavėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.
6.3. Už subtiekėjų tiekiamos Prekės kokybę Pirkėjui atsako Pardavėjas.
6.4. Subtiekėjams pageidaujant, Pirkėjas su jais atsiskaitys tiesiogiai. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Pirkėją. Tokiu atveju su Pirkėju, Pardavėju ir subtiekėju bus sudaromas trišalis susitarimas, kuriame pateikiama tiesioginio atsiskaitymo su subtiekėju tvarka, įskaitant Pardavėjo teisę prieštarauti nepagrįstiems mokėjimams. Trišalio susitarimo dėl tiesioginio atsiskaitymo su subtiekėju pasirašymas nekeičia Pardavėjo atsakomybės dėl Sutarties įvykdymo.
6.5. Sutartis iš Pardavėjo pusės vykdoma jungtinės veiklos pagrindu: NE/TAIP (Jei TAIP, t.y. Pardavėjas Sutartį vykdo jungtinės veiklos pagrindu, nurodomi visi partneriai, jungtinės veiklos sutarties data, pavadinimas, numeris, šalys).
6.6. Atsiradus poreikiui keisti jungtinės veiklos sutartyje nurodytus partnerius kitais (jeigu Paslaugos teikiamos pagal jungtinės veiklos sutartį), privalo būti įvykdytos visos žemiau nurodytos sąlygos:
6.6.1. Pardavėjas Pirkėjui pateikia šiuos dokumentus:
6.6.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;
6.6.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;
6.6.2. Pardavėjas gauna Pirkėjo rašytinį sutikimą keisti jungtinės veiklos partnerius;
6.6.3. Pardavėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.

7. Nenugalimos jėgos aplinkybės (force majeure)
7.1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui. 
7.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat turi pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
7.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8. Sutarties pakeitimai
8.1. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurių keitimas numatytas sutartyje ir/ar galimas vadovaujantis Viešųjų pirkimų įstatymu. Sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, Šalių rekvizitai, klaidos) bei atskirų sutarties vykdymo sąlygų koregavimas sutartyje numatytomis aplinkybėmis. 
8.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalių valia keisti sutartį turi būti įforminama papildomu susitarimu prie sutarties, pasirašomu abiejų Šalių, kuris tampa neatskiriama sutarties dalimi. Šalių nesutarimo atveju sprendimo teisė priklauso Pirkėjui. 
9. Ginčų nagrinėjimo tvarka

9.1. Sutarties šalys visus ginčus stengiasi išspręsti derybomis. Kilus ginčui, sutarties šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 (trisdešimt) kalendorinių dienų. Ginčas turi būti išspręstas per ne ilgesnį nei 60 (šešiasdešimt) kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, kreiptis į teismą. Visi ginčai, kylantys dėl šios sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka teisme pagal Pirkėjo buveinės vietą.

10. [bookmark: _Toc525049611][bookmark: _Toc525049723][bookmark: _Toc525049833]Kitos nuostatos
10.1. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (nebent Sutartyje numatyta kitaip). Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (žaliasis pirkimas).
10.2. Pardavėjo pateiktas pasiūlymas pirkime ir kiti pirkimo dokumentai yra laikomi neatskiriama šios Sutarties dalimi ir gali būti naudojami aiškinant Sutarties sąlygas.
10.3. Sutarties vykdymo metu Pardavėjo gauta informacija ir dokumentai yra konfidencialūs. 
10.4. Šalys susitaria, kad Sutartis pasirašoma abiejų Šalių atstovų kvalifikuotais elektroniniais parašais. 
10.5. Šalys patvirtina, kad Sutartį perskaitė, suprato jos turinį ir pasekmes, ir priėmė ją kaip atitinkančią jų tikslus.
10.6. Sutarties priedai:
10.6.1. 1 priedas „Prekių techninė specifikacija, preliminarūs kiekiai ir įkainiai“;
10.6.2. 2 priedas „Pardavėjo pasiūlymas“ (atskiru failu).


11. Šalių rekvizitai ir parašai

	Pirkėjo vardu
	Pardavėjo vardu

	

	Viešosios įstaigos Vilniaus universiteto ligoninės Santaros klinikų, juridinio asmens kodas 124364561, 
filialas Nacionalinis vėžio centras, 
kodas Juridinių asmenų registre 307053706 
Santariškių g. 1 Vilnius,
PVM kodas: LT243645610
A. s. LT587300010191282624 
bankas „Swedbank“, banko kodas 73000

	Pavadinimas [___]
Adresas [___]
Juridinio asmens kodas [___]
PVM kodas [___] 
A. s. [___]
Bankas [___]
Banko kodas [___]

	

	Direktorius 
Valdas Pečeliūnas____________________

	[pareigos, 
vardas, pavardė, parašas] 

	






















1 priedas prie 2025 m. [___] mėn. [___] d. pirkimo–pardavimo sutarties Nr. _________



PREKIŲ TECHNINĖ SPECIFIKACIJA, PRELIMINARŪS KIEKIAI IR ĮKAINIAI 


	Eil. Nr.
	Prekės pavadinimas
	Prekės charakteristikos
	Mat. vnt.
	Preliminarus kiekis per 12 mėn.
	1 mat. vnt. įkainis (Eur be PVM)
	Viso kiekio kaina (Eur be PVM)

	
1

	Argonas
	5.0 (99.999%). 
Sriegis CEN Nr.1 W 30x2. 50l/300 bar, dujų kiekis balione - ne mažiau 13,2 m³
	balionas
	80
	
	

	PVM: 
	

	Bendra  kaina Eur su PVM:
	


	
Sutarties kaina: __________ Eur [suma skaičiais ir žodžiais] su PVM.

Prekėms suteikiama _____ mėnesių garantija;
Prekių kiekis yra preliminarus, Pirkėjas neįsipareigoja išpirkti viso prekių kiekio.







	Pirkėjo vardu
	Pardavėjo vardu

	

	Viešosios įstaigos Vilniaus universiteto ligoninės Santaros klinikų filialas Nacionalinis vėžio centras
	Pavadinimas [___]

	

	Direktorius 
Valdas Pečeliūnas ________________________
                 (parašas)

	[pareigos, 
vardas, pavardė, parašas] 

	




















